Da svenske Sarah Ericsson i weekenden fejrede sin 21-års fødselsdag, havde hun ikke regnet med at blive meldt til politiet for at sympatisere med terrororganisationen Islamisk Stat. Det skriver expressen.se.

Hun og kæresten Fabian Åkessson havde pyntet deres lejlighed i Karlskrona op med blandt andet store balloner, der var udformet som tallet 21. De blev hængt i vinduet og hang der stadig mandag morgen.

Sarah Ericsson var ikke hjemme, og Fabian Åkesson var ved at børste tænder, inden han skulle i skole, da politiet ringede på døren.

- Politiet sagde, at der var nogen, der havde set ballonerne udenfor, da de kørte forbi, og bagfra så det ud til at stå IS. Og så ringede de til politiet, siger Fabian Åkesson til expressen.se.

Sarahs födelsedagsballong misstogs för IS-propaganda – fick påhälsning av "3-4 piketpoliser": http://t.co/mKhbc6dUlL pic.twitter.com/ik5GEVVWAx — Expressen (@Expressen) February 24, 2015

Han forklarede dem situationen, og alle fik sig et godt grin. Politiet bad ham dog fjerne ballonerne for at undgå flere misforståelser.